Politiet advarer mod fup-sms'er, som fortæller dig, du har modtaget ny Digital Post fra Rigspolitiet. Se den her.

"Rigspolitiet har sendt dig ny Digital Post. Log på og læs den på Rigspolitiet.com". Modtager du en sms med denne ordlyd, så bør du skynde dig at slette den. Flere borgere modtager i øjeblikket denne falske sms, der udgiver sig for at være fra Risgpolitiet - og beder dig logge på din Digitale Post for at læse hele beskeden fra ordensmagten. Du bliver bedt om at logge på hjemmesiden www.rigspolitiet.com med dit eget NemID og uploade et billede af dit NemID-nøglekort. Men pas på - det er rent fup og et forsøg på at snyde dig. Derfor advarer Rigspolitiet nu alle borgere. - Lad være med det. Der er tale om en falsk hjemmeside og et forsøg på phishing, hvor bagmænd forsøger at franarre dig personoplysninger, skriver Rigspolitiet i en pressemeddelelse. Rigspolitiet er nu gået ind i sagen i forsøget på at afsløre bagmændene. Her understreger man, at politiets rigtige hjemmeside er politi.dk , og at hverken politiet eller andre myndigheder nogensinde vil bede dig om at uploade et billede af dit NemID-nøglekort. Er man hoppet på snyderiet og har sendt et billede af sit NemID, så bør man med det samme få det spærret. Sådan ser den falske besked ud: